als_Latn dik_Latn sag_Latn
Pas marrëveshjes mes Partisë Socialiste dhe Partisë Demokratike, janë publikuar edhe ministritë dhe drejtoritë që opozita do të propozojë. Siç shihet edhe në marrëveshjen e publikuar, PD ka marrë disa nga ministritë më të rëndësishme si dhe zëvendës/kryeministrin.
Ministri i Brendshëm, Ministri i Arsimit, Ministri i Shëndetësisë, Ministri i Mirëqenies Sociale dhe Rinisë, Ministri i Financave, Ministri i Drejtësisë. Janë këto ministritë që deri në ditën e zgjedhjeve do të drejtohen nga emra të propozuara nga opozita. Ajo që bie në sy është se tre nga këto ministri që tashmë PD-ja merr, janë edhe ministritë që kryeministri Rama ndryshoi dy muaj më parë. Fatmir Xhafaj ministër i Brendshëm në vend të Saimir Tahirit, Olta Xhaçka ministre e Çështjeve Sociale në vend të Blendi Klosit, Ogerta Manastirliu ministre e Shëndetësisë në vend të Ilir Beqajt.
“E gjithë kjo nuk më përket mua”, tha sot Olta Xhaçka në përfundim të mbledhjes së kryesisë së PS, dukshëm e pakënaqur.
Në 13 mars Rama emëroi ministrat e rinj, duke thënë se zëvendësimet u bënë për për t’iu përkushtuar fushatës elektorale me kohë të plotë. Ndërkaq ministria e Arsimit, Lindita Nikolla do të largohet nga detyra për t’i lënë postin një emri të caktuar nga opozita. Nikolla ishte një tjetër emër i përfolur që do të largohej nga kabineti në mars, por vetë Rama deklaroi se do të vijonte punën për shkak të reformës në arsim.
Gjithashtu largohet Arben Ahmetaj, i cili me 26 shkurt kaloi nga ministër i Ekonomisë, tek ministria e Financave. Edhe kreu i LSI-së Petrit Vasili largohet nga qeveria, ku pas shkarkimit të bujshëm të Ylli Manjanit, Vasili u emërua ministër i Drejtësisë në fund të janarit. Gjithashtu zëvendës/kryeministri Niko Peleshi do ti lërë vendin një emri të propozuar nga opozita. Peleshi mban postin e numrit dy të kabinetit qeveritarë që nga shtatori i 2013.
GSH.al
als_Latn als_Latn als_Latn als_Latn als_Latn fur_Latn